
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“
DIREKTORIAUS PATARĖJO TEISĖS KLAUSIMAIS PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau – globos namai) direktoriaus patarėjas teisės klausimais (toliau – Patarėjas) priskiriamas specialistų grupei, dirbantis pagal darbo sutartį.
2. Pareigybės lygis – A2. 
3. Patarėjo pareigybė reikalinga patarti globos namų direktoriui globos namų veiklos ir teisės taikymo klausimais.
4. Patarėjas yra tiesiogiai pavaldus globos namų direktoriui. Patarėją priima ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti aukštąjį universitetinį arba jam prilygintą socialinių mokslų teisės krypties išsilavinimą;
5.2. gerai žinoti, suprasti ir mokėti taikyti socialinę apsaugą ir darbą reglamentuojančius teisės aktus, administracinius, civilinius, baudžiamuosius įstatymus;
5.3. mokėti valdyti, kaupti, sisteminti, apibendrinti informaciją, atlikti teisinę ekspertizę bei rengti analitinę medžiagą;
5.4. sklandžiai reikšti mintis raštu ir žodžiu, išmanyti dokumentų rengimo taisykles, mokėti dirbti kompiuteriu MS Office programiniu paketu, kitomis informacinėmis ir ryšio priemonėmis;
5.5. mokėti vieną iš užsienio kalbų (anglų, vokiečių arba rusų) A1 lygiu;
5.6. turėti darbo patirties socialinių paslaugų, viešojo administravimo ar teisės srityje, ne mažiau kaip 2–3 metai.
5.7. mokėti analizuoti, planuoti, rengti dokumentus, teikti išvadas, rekomendacijas.
5.8. gebėti savarankiškai priimti sprendimus, dirbti komandoje ir išlaikyti konfidencialumą, asmens duomenų apsaugą.




III SKYRIUS
PAGRINDINĖS ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas: 
6.1. pataria direktoriui, rengia išvadas ir pasiūlymus dėl:
6.1.1. globos namų veikloje iškylančių teisinių klausimų;
6.1.2. globos namų veiklos tobulinimo;
6.1.3. globos namų veiklą reguliuojančių teisės aktų taikymo;
6.1.4. globos namų personalo valdymo;
6.1.5. korupcijos prevencijos;
6.1.6. asmenų prašymų ir skundų nagrinėjimo;
6.1.7. informacijos apie globos namų veiklą teikimo asmenims, įstaigoms ir organizacijoms;
6.2. vertina globos namų rengiamų įsakymų, sutarčių ir kitų dokumentų (toliau kartu – dokumentai) projektus, teikia siūlymus dėl jų vykdymo;
6.3. koordinuoja darbą su globos namų darbuotojų atstovavimą įgyvendinančiais asmenimis, rengia darbdavio ir darbuotojų bendradarbiavimui reikalingus dokumentus;
6.4. direktoriaus pavedimu rengia procesinius dokumentus, atstovauja globos namų interesus teismuose, kitose institucijose, įstaigose ir organizacijose, komisijose, darbo grupėse;
6.5. dalyvauja globos namų ir kitų institucijų, įstaigų ar organizacijų sudaromų darbo grupių, komisijų darbe;
6.6. vykdo kitus su jo kompetencija susijusius nenuolatinio pobūdžio direktoriaus pavedimus.
6.7. analizuoja įstaigos veiklos rezultatus, teikia pasiūlymus dėl darbo kokybės, paslaugų efektyvumo ir teisėtumo gerinimo.
6.8. dalyvauja rengiant strateginius, metinius, finansinius ir veiklos planus, vidaus tvarkos aprašus, ataskaitas.
6.9. vertina teisės aktų projektus, raštus, sutartis ir teikia  išvadas, rekomendacijas direktoriui.
6.10. laikosi įstaigos vidaus tvarkos, etikos, konfidencialumo, asmens duomenų apsaugos ir darbo drausmės reikalavimų.
6.11. palaiko konstruktyvų bendravimą su darbuotojais, išorės institucijomis, partneriais.

Socialinės globos namų direktorius pasilieka sau teisę šią pareiginę instrukciją keisti, papildyti ją, supažindindamas su pakeitimais darbuotoją.

